  PATVIRTINTA

Tauragės l. d. „Kodėlčius“

direktoriaus 2016 m.rugpjūčio 1 d.

įsakymu Nr. V-58

**GRUPIŲ VIDAUS TAISYKLĖS**

**(atmintinė tėvams)**

1. Laikytis darželio dienos ritmo: vaikus į darželį atvesti iki 9.00 val. Vėluojant ar neatvykstant būtina

iš anksto apie tai informuoti grupės auklėtoją. Pasiimti vaikus iki 18.00 val.

1. Vaikui neatvykus į grupę, apie nebuvimo priežastį būtina auklėtoją informuoti einamąją dieną.
2. Vaikai atvedami įgrupę ir pasiimami iš darželio **tik informavus dirbantį personalą.** Nekviesti vaiko

pro langus, pro darželio vartus, iš automobilio.

1. Vaiką atveda ir paima tik tėvai. Kiti suaugę šeimai artimi asmenys gali paimti vaiką tik raštiškai

tėvams parašius prašymą ir pridedant asmens dokumento kopiją.

1. Grupės auklėtoja turi teisę neatiduoti vaiko neblaiviems ir įtarimą keliantiems asmenims.
2. Draudžiama vesti vaikus, turinčius ūmių užkrečiamųjų ligų požymių tokių kaip: bėrimas, karščiavi-

mas, jei vaikas skundžiasi skausmu, viduriuoja, vemia, kosėja, yra pūlingų išskyrų iš nosies, taip pat jei vaikas turi utėlių ar glindų.

1. Po ligos vaikas priimamas į ikimokyklinio ugdymo įstaigą tik su gydytojo pažyma forma F094/a.
2. Priimant vaiką į ikimokyklinio ugdymo įstaigą ir vėliau kiekvienais metais (iki rugsėjo 15 d.) tėvai

turi pateikti vaiko sveikatos pažymėjimą Nr. 027-1/a.

1. Tėvai privalo informuoti pedagogus apie vaiko specifinius sveikatos sutrikimus (alergiją maistui ir

kt., buvusias operacijas, traumas, epilepsiją ir kt.)

1. Vaiko adaptacijos metu, pasibaigus vaiko pratinimosi laikotarpiui (5d.), pageidaujama vaiką palikti

grupėje vieną, nes tėvų buvimas blaško kitų vaikų dėmesį ir trukdo suplanuotai kokybiškai ugdomajai veiklai.

1. Tėvai turi nuolat domėtis informacija, kuri yra iškabinta skelbimų lentoje arba patalpinta interneto

svetainėje: www.kodelciusld.lt

1. Tėvai privalo laiku atsiskaityti (iki einamojo mėnesio 20 dienos) už vaiko išlaikymą darželyje.
2. Tėvai, kurie nori pasinaudoti teikiamomis lengvatomis, mokant už darželio paslaugas, turi pateikti

grupės auklėtojai atitinkamus dokumentus.

1. Tėvai informuojami vaikui susirgus ar įvykus traumai. Tėvai nedelsiant privalo pasiimti vaiką iš

ugdymo įstaigos.

1. Griežtai draudžiama į darželį neštis medikamentus. Medikamentus leidžiama duoti išskirtiniais

atvejais (astma ir pan.), tik su gydytojo nurodymu.

1. Vaikų išvykos už įstaigos ribų organizuojamos tik esant raštiškam tėvų sutikimui.
2. Tėvai pasirūpina asmens higienos reikmenimis (šukomis, servetėlėmis), atsarginiais drabužėliais,

maišeliais nešvariems rūbams ir yra atsakingi už tvarką vaiko spintelėje (moko vaikus tvarkingai pakabinti rūbelius ryte bei sutvarkyti išeinant).

1. Vaikus į darželį atvesti švarius, trumpai kirptais nagais, tvarkingais plaukais.
2. Parūpinti vaikui patogią ir saugią lauko ir vidaus avalynę (su pakulne).
3. Tėvai privalo kontroliuoti, ką vaikai nešasi į darželį. Griežtai draudžiama neštis aštrius, smulkius

daiktus, žiedus, pinigus, kosmetiką ir parfumeriją, žiebtuvėlius ir kitus daiktus, pavojingus vaiko sveikatai. Draudžiama vaikams ant kaklo nešioti papuošalus. Vaikas gali su savimi turėti **vieną savo žaisliuką.** Jis turi būti saugus, švarus, be aštrių ir smulkių detalių.(Auklėtojos už juos nėra atsakingos).

1. Griežtai draudžiama neštis bet kokius maisto produktus. Vaiko gimtadieniui nenešti vaišių.
2. Tėvų pareiga domėtis vaikų elgesiu darželyje, o esant reikalui, jį koreguoti.
3. Filmuoti ar fotografuoti vaikus **ne renginių metu** galima tik gavus direktorės leidimą.
4. Pastebėjus netinkamą darželio darbuotojų elgesį su vaiku – nedelsiant informuoti lopšelio-darželio administraciją.
5. Abipusė pagarba ir supratimas – labai svarbūs kokybiškam bendravimui, todėl prašome nespręsti

kilusių konfliktinių situacijų vaikų akyse, nekomentuoti auklėtojų ir kitų darželio darbuotojų elgesio vaikui girdint, nekalbėti pakeltu tonu.